**OPĆINA BIBINJE**  
Trg Tome Bulića 2  
23205 Bibinje

KLASA:344-01/22-01/07  
URBROJ:2198-2-01-22-3

**HRVATSKA REGULATORNA AGENCIJA ZA MREŽNE DJELATNOSTI**Roberta Frangeša Mihanovića 9  
10110 Zagreb

**Predmet: *Javna rasprava nacrta Plana razvoja širokopojasne infrastrukture za područja Općina Bibinje i Zemunik Donji***

Poštovani,

Općina Bibinje i Općina Zemunik Donji pokrenule su *Projekt razvoja širokopojasne infrastrukture na području Općina Bibinje i Zemunik Donji*. Pripremljena je *Studija izvodljivosti* i nacrt *Plana razvoja širokopojasne infrastrukture* (PRŠI) projekta, i provedena je preliminarna provjera nacrta PRŠI‑ja, sve sukladno *Okvirnom nacionalnom programu za razvoj infrastrukture širokopojasnog pristupa u područjima u kojima ne postoji dostatan komercijalni interes za ulaganja* (ONP).

Općina Bibinje, kao nositelj projekta, sukladno strukturnim pravilima ONP-a (poglavlje 2.5), pokreće javnu raspravu projekta. Javna rasprava traje od 17. listopada 2022. do 17. studenog 2022. Projektni dokumenti za javnu raspravu dostupni su na mrežnim stranicama Općine Bibinje (<https://bibinje.hr/>). Sve tražene informacije, očitovanja i podatke od operatora i ostalih zainteresiranih strana u projektu Općina Bibinje će zaprimati najkasnije do 17. studenog 2022. u 15:00 sati na adresu elektroničke pošte Općine Bibinje [pisarnica@bibinje.hr](mailto:pisarnica@bibinje.hr).

Molimo Vas da kao NOP, a sukladno strukturnim pravilima ONP-a vezanim uz transparentnost provedbe javne rasprave projekata, na mrežnoj stranici NOP-a objavite informaciju o pokretanju javne rasprave projekta, zajedno s prethodno navedenom poveznicom (hiperlinkom) na mrežne stranice Općine Bibinje na kojima se nalazi dokumentacija projekta.

Srdačno Vas pozdravljamo.

Šime Sekula, načelnik

U Bibinjama, 12. listopada 2022.